b'\n_START_ARTICLE_\n\xc5\xa0vecov A\xc5\xa0-62\n_START_PARAGRAPH_\n\xc5\xa0vecov A\xc5\xa0-62 (starej\xc5\xa1a oznaka M-62) je ruski 9-valjni, zra\xc4\x8dnohlajeni zvezdasti bencinski letalski motor. A\xc5\xa0-62 je razvit iz ameri\xc5\xa1kega Wright R-1820 Cyclone, ki so ga licen\xc4\x8dno proizvajali v Sojvetski zvezi kot \xc5\xa0vecov M-25. Sovjeti so uvedli nekaj izbolj\xc5\xa1av kot npr. dvohitrostni polnilnik in pove\xc4\x8dali mo\xc4\x8d od 775 KM do 1000 KM. Motor so prvi\xc4\x8d pognali leta 1937._NEWLINE_A\xc5\xa0-62 so licen\xc4\x8dno proizvajali na Kitajskem kot HS-5 in na Poljskem pri WSK "PZL-Kalisz" kot ASz-62. Na Poljskem so leta 2007 \xc5\xa1e vedno proizvajali te motorje. V Sovjetski zvezi so zgradili okrog 40000 motorjev A\xc5\xa0-62. Verzija M-63 razvija 1100 KM pri 2300 obratih in ima ve\xc4\x8djo kompresijo 7,2:1.'